ആറ് വയസുകാരനെ ചുറ്റിക കൊണ്ടു തലക്കടിച്ചു കൊന്ന പ്രതി മുഹമ്മദ് ഷാന് പിടിയില് ഇടുക്കി: ആനച്ചാലില് ബന്ധുവായ ആറ് വയസുകാരനെ ചുറ്റിക കൊണ്ടു തലക്കടിച്ചു കൊന്ന പ്രതി മുഹമ്മദ് ഷാന് പിടിയിലായി. മുതുവാന്കുടിയില് നിന്നാണ് ഇയാള് പിടിയിലായത്. കുടുംബവഴക്കിന്റെ പേരില് ഭാര്യയുടെ അമ്മയെയും സഹോദരിയെയും മക്കളെയും ഇയാള് ആക്രമിക്കുകയായിരുന്നു. ആമക്കുളം റിയാസ് മന്സിലില് റിയാസിന്റെ മകനായ ഫത്താഹാണ് മരിച്ചത്. ചുറ്റിക കൊണ്ടുള്ള അടിയേറ്റാണ് കുട്ടി മരണപ്പെട്ടത്. ഫത്താഹിന്റെ മാതാവ് സഫിയയും ചുറ്റിക കൊണ്ടുള്ള അടിയേറ്റ് ഗുരുതരാവസ്ഥയിലാണ്. സഫിയയുടെ മാതാവിനും ആക്രമണത്തില് പരിക്കേറ്റു. സഫിയയുടെ സഹോദരിയുടെ ഭര്ത്താവാണ് ഷാജഹാന്. ഇന്ന് പുലര്ച്ചെ മൂന്ന് മണിയോടെ സഫിയയുടെ വീട്ടിലേക്ക് അതിക്രമിച്ചു കയറിയ ഷാജഹാന് ഉറങ്ങി കിടന്ന സഫിയയേയും മക്കളേയും ആക്രമിക്കുകയായിരുന്നു. കുടുംബവഴക്കിനെ തുടര്ന്ന് ഷാജഹാന്റെ ഭാര്യ ഇയാളുമായി അകന്നു കഴിയുകയായിരുന്നു. തന്നെയും ഭാര്യയെയും അകറ്റിയതിന് പിന്നില് ഭാര്യമാതാവും സഹോദരിയുമാണെന്ന ചിന്തയിലാണ് ഭാര്യവീട്ടുകാരെ കൂട്ടക്കൊല ചെയ്യാന് ഷാജഹാന് ഒരുമ്ബെട്ടതെന്നാണ് സൂചന. സഫിയയുടെ വീട്ടിലെത്തിയ ഷാജഹാന് ഉറങ്ങി കിടക്കുകയായിരുന്ന ഫത്താഹിനേയും സഫിയയേയുമാണ് ആദ്യം ആക്രമിച്ചത്. ചുറ്റിക കൊണ്ടുള്ള അടിയേറ്റ് ഫത്താഹ് സംഭവ സ്ഥലത്ത് വച്ചു തന്നു മരിച്ചു. അക്രമം കണ്ട സഫിയയുടെ 15 വയസ്സുള്ള മകള് അടുത്ത വീട്ടിലേക്ക് നിലവിളിച്ചോടിയെത്തിയപ്പോള് ആണ് സംഭവം പരിസരവാസികള് അറിയുന്നത്. ഇതിനിടെ തൊട്ടടുത്തെ വീട്ടില് താമസിക്കുന്ന സഫിയയുടെ മാതാവിനേയും ഷാജഹാന് ആക്രമിച്ചു. അപ്പോഴേക്കും സഫിയയുടെ മകളുടെ നിലവിളി കേട്ട് നാട്ടുകാര് ഓടിയെത്തിയതോടെ ഇയാള് സംഭവസ്ഥലത്ത് നിന്നും മുങ്ങി. ഇയാള്ക്കായി പൊലീസ് തെരച്ചില് ആരംഭിച്ചിട്ടുണ്ട്. സാരമായി പരിക്കേറ്റ സഫിയയും മാതാവും കോട്ടയം മെഡിക്കല് കോളേജ് ആശുപത്രിയില് ചികിത്സയിലാണ്.